United States Army

United States Army (doslova: Armáda Spojených štátov) je jedna z piatich zložiek Ozbrojených síl Spojených štátov amerických zodpovedná za pozemné vojenské operácie. 

Armáda Spojených štátov má korene v Kontinentálnej armáde sformovanej 14. júna 1775, pred ustanovením Spojených štátov amerických, na boj v americkej vojne za nezávislosť. Po skončení vojny Kongres Konfederácie schválil 3. júna 1784 vytvorenie United States Army aby nahradila rozpustenú Kontinentálnu armádu.

K roku 2016 má 475 tisíc vojakov v aktívnej službe a 540 tisíc vojakov v zálohách, z toho 342 tisíc vojakov v Národnej garde armády a 342 tisíc vojakov v armádnych rezervách. Celkovo tak má Armáda spojených štátov k dispozícii 1 015 000 vojakov.

Štruktúra Armády Spojených štátov 

Americká armáda sa skladá z týchto celkov (od najväčších po najmenšie):
 Poľná armáda (ang. Field Army): velí jej väčšinou generál (General - GEN)
 Armádny zbor (ang. Corps): obsahuje niekoľko divízií a ich podporné brigády, velí mu väčšinou generálporučík (Lieutenant General - LTG)
 Divízia (ang. Division): obsahuje niekoľko bojových brigád, podpornú brigádu a niekedy tiež leteckú brigádu, velí jej väčšinou generálmajor (Major General - MG)
 Brigáda (ang. Brigade): obsahuje niekoľko práporov alebo plukov (3-6), velí jej plukovník (Colonel - COL) alebo niekedy brigádny generál (Brigadier General - BG)
 Pluk (ang. Regiment): obsahuje niekoľko práporov, velí mu plukovník (Colonel - COL) alebo niekedy podplukovník (Lieutenant Colonel - LTC)
 Prápor (ang. Battalion alebo Squadron u kavalérie): obsahuje dve až šesť rot (tj. 300-1000 vojakov), velí jej podplukovník (Lieutenant Colonel - LTC) a pomáha výkonný hlavný rotmajster (Command Sergeant Major - CSM)
 Rota (ang. Company alebo Battery u delostrelectva alebo Troop u kavalérie): obsahuje väčšinou 3 alebo 4 čaty (100-130 vojakov), velí jej Company Commander väčšinou v hodnosti kapitán (CPT), ktorému pomáha prvý seržant (1SG)
 Čata (ang. Platoon): obsahuje 2 alebo viac družstiev, velí jej veliteľ čaty (Platoon Leader) v hodnosti poručík alebo nadporučík (First / Second Lieutenant - 2LT / 1LT), ktorému pomáha čatový seržant (Platoon Sergeant) väčšinou v hodnosti seržanta prvej triedy (Sergeant First Class - SFC), každá čata má svojho radistu (ang. Radio-Telephone Operator - Ratel) v hodnosti vojaka prvej triedy (Private First Class - PFC) alebo špecialistov (Specialist - SPC)
 Družstvo (ang. Squad): obsahuje 2 fireteamy (8-10 vojakov), velí mu Squad Leader v hodnosti rotný (Staff Sergeant - SSG) alebo seržanta (Sergeant - SGT)
 Fireteam: velí mu Team Leader v hodnosti seržant (Sergeant - SGT) alebo desiatnika (Corporal - CPL), skladá sa zo 4 vojakov:
 Team Leader (veliteľ tímu)
 Granadier (granátnik)
 Automatic Rifleman (strelec z ľahkého guľometu)
 Rifleman (strelec)

V minulosti sa v americkej armáde používal celok pluk (ang. Regiment), ktorý bol medzistupňom medzi práporom a brigádou. Prápor bol skôr považovaný ako zložka pluku. Po roku 1957 sa celok pluk prestal primárne používať a v súčasnosti je len niekoľko špecifických jednotiek majúce toto označenie a štruktúru (napr. 75th Ranger Regiment). Pluku velí plukovník (Colonel - COL).

Hodnosti

Mužstvo a poddôstojníci

Dôstojnícki zástupcovia (Warrant Officers)

Dôstojníci

Uniformy 
Americká armáda používa od roku 2007 novú uniformu s digitálnou univerzálnou kamuflážou nazývanú UCP ( Universal Camuflage Pattern )so strihom uniformy nazyvanej ACU ( Army Combat Uniform ) vhodnú do lesného, púštneho aj mestského prostredia. Nahradila staršie BDU uniformy s lesnou a púštnou kamuflážou.

Ručné zbrane

Delostrelectvo

Vozidlá

Letecká technika

Externé odkazy 
 Oficiálna webstránka United States Army
 Náborové stránky

United States Army
United States Armed Forces